Ikaria er en av de midtre øyene i den nordlige delen av Egeerhavet, utgjør 255 km² med 164 km lang kystlinje og en befolkning på 8 312 innbyggere i 2011. Topografien er en kontrast mellom frodige skråninger og bratte bergstup. Øya er hovedsakelig fjellrik og berglendt, og preges av fjellet Aetheras som når 1 037 meter på det høyeste. De fleste landsbyene er samlet på slettene langs kysten med kun noen få i fjellene.